**1. napirend**

**E l ő t e r j e s z t é s**

**Köveskál Község Önkormányzata Képviselő-testületének**

 **2020. január 14-én tartandó rendkívüli ülésére**

**Tárgy: a településkép védelméről szóló 18/2017. (XII.30.) önkormányzati rendelet módosításának elfogadása**

**Előterjesztő:** Györffy Szabolcs Zoltán polgármester

**Előkészítette:** Pálffyné Cséri Mónika műszaki ügyintéző

 Jogszabállyal nem ellentétes

 Előterjesztő dr. Szabó Tímea jegyző

**Tisztelt Képviselő-testület!**

A Veszprém Megyei Kormányhivatal VEB/005/3897/2018. ügyiratszámú törvényességi felhívásában az Mötv. 134. § (1) bekezdése alapján felhívta a Képviselő-testületet, hogy a településkép védelméről szóló 18/2017. (XII.30.) önkormányzati rendelete (a továbbiakban: Rendelet) több ponton jogszabálysértő. A felhívásnak eleget téve Köveskál Község Önkormányzata Képviselő-testülete a partnerségi eljárást lefolytatta.

A településfejlesztési koncepcióról, az integrált településfejlesztési stratégiáról szóló 314/2012. (XI. 8.) Korm. rendelet (a továbbiakban: Kormányrendelet) 43/A. §-ában foglaltak alapján a Lechner Tudásközpont digitális egyeztetési felületre feltöltött módosításra a rendelkezésre álló véleményezési időszak (21 nap) 2019. október 4. napján lejárt, mely időpontig az Állami Főépítésztől nem érkezett szakmai vélemény. A Képviselő-testület a 2019. október 7. napján megtartott ülésén a településkép védelmi rendelet módosítását elfogadta.

Az Állami Főépítész véleménye 2019. október 17-én került feltöltésre a Lechner digitális egyeztetési felületre, melyben több ponton kérte a Rendelet módosítását. Az Önkormányzat részéről tájékoztatásra került az Állami Főépítész, arról hogy a Képviselő-testület a nevezett ülésén elfogadta a településkép védelmi rendelet módosítását, de a törvényességi felhíváson túl, egyéb módosítást is szeretne a Képviselő-testület, amely eljárás során figyelembe veszi az Állami Főépítész véleményét.

A megismételt véleményezési eljárásban az illetékes államigazgatási szervektől is megérkeztek a Rendelet tekintetében a szakmai vélemények, melyek jelen előterjesztés mellékletét képezik.

Továbbá a településkép védelmi rendelet hatályba lépése óta eltelt időszak tapasztalatai alapján a településképi követelmények tekintetében további módosítás szükséges, melyeket a Képviselő-testület egyeztetett a települési főépítésszel.

A Kormányrendelet 43/A. § (8) bekezdése alapján a polgármester a településkép védelmi rendelet tervezet elfogadása előtt ismerteti a Képviselő-testülettel a beérkezett véleményeket, az el nem fogadott véleményeket és azok indoklását, illetve az elfogadott vélemények alapján a kézikönyv tervezetében és a településképi rendelet tervezetében javasolt módosításokat.

A főépítész szakmai segítségével összesítő táblázat készült a beérkezett véleményekről, melyet jelen előterjesztés melléklete tartalmaz.

**INDOKOLÁS**

A Veszprém Megyei Kormányhivatal VEB/005/3897/2018.. ügyiratszámú törvényességi felhívásában az Mötv. 134. § (1) bekezdése alapján felhívta a Képviselő-testületet, hogy a Köveskál Község településképének védelméről szóló 18/2017. (XII.30.) önkormányzati rendelete (a továbbiakban: Rendelet) több ponton jogszabálysértő.

 Köveskál Község Önkormányzata Képviselő-testülete a Veszprém Megyei Kormányhivatal VEB/005/3897/2018. számú törvényességi felhívásával az 5/2019. (I.21.) számú Képviselő-testületi határozatával egyetértett, az abban leírtakat elfogadta, egyben vállalta, hogy gondoskodik a felhívásban közölt jogszabálysértések megszüntetéséről a Köveskál Község településképének védelméről szóló 18/2017. (XII.30.) önkormányzati rendelete, valamint Településképi Arculati Kézikönyv felülvizsgálatával, illetve módosításával kapcsolatban.

Köveskál Község Önkormányzata Képviselő-testülete eleget téve a törvényességi felhívásban foglaltaknak, a 18/2017. (XII.30.) önkormányzati rendelet szükséges módosításait Farkas István főépítész közreműködésével elvégezte, és véleményezésre előterjesztette. Az Állami Főépítész a Kormányrendeletben rögzített véleményezési határidőn túl adta meg véleményét, mely több ponton módosítást ír elő, továbbá a Képviselő-testület a településképi követelmények tekintetében kíván módosítani a Rendelet erre vonatkozó részein.

A tervezet 1. §-a tartalmazza a Rendelet bevezető részének módosítását.

A tervezet 2. §-a tartalmazza a Rendelet 13. § (3) bekezdésének módosítását, így kerül a szabályozás összhangba a tervezet 4.- 5. §-ában foglaltakkal.

A tervezet 3. §-a tartalmazza a Rendelet 17. § (2) bekezdésének g) és n) pontjainak módosítását.

A tervezet 4. §-a tartalmazza a Rendelet 17. § (3) bekezdés c) pontjának és (4) bekezdés c) pontjának módosítását.

A tervezet 5. §-a tartalmazza a Rendelet 18. § (1) bekezdése és a 18. § (2) bekezdés c) pont cc) alpontjának módosítását.

A tervezet 6. §-a tartalmazza a Rendelet 39/A. § (1) bekezdésének módosítását.

A tervezet 7. §-a a Rendelet 17. § (2) bekezdésének o) ponttal történő, tetőhéjalás anyagára vonatkozó kiegészítését tartalmazza.

A tervezet 8. §-a tartalmazza a Rendelet hatályát vesztő rendelkezéseit.

A tervezet 9. §-a a Rendelet hatályba lépésnek időpontját tartalmazza.

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

A rendelet-tervezet címe: Köveskál Község Önkormányzata Képviselő-testületének a Köveskál Község településképének védelméről szóló 18/2017. (XII.30.) önkormányzati rendelete módosításáról

1. **Társadalmi-gazdasági hatása:** A településkép védelmi rendelet hatályba lépése óta eltelt időszak tapasztalatai alapján a településképi követelmények tekintetében módosítás szükséges, enyhítve a korábbi szabályozást.
2. **Költségvetési hatása:** nincs
3. **Környezeti, egészségi következményei:** nincs
4. **Adminisztratív terheket befolyásoló hatása:** nincs
5. **Egyéb hatása:** nincs
6. **A rendelet megalkotásának szükségessége**: A településkép védelmi rendelet hatályba lépése óta eltelt időszak tapasztalatai alapján a településképi követelmények módosítása enyhíti a korábbi szabályozást, továbbá a Kormányrendeletben meghatározott kötelezettségnek eleget téve az Állami Főépítész szakmai véleményének figyelembevétele.
7. **A rendelet megalkotása elmaradása esetén várható következmények**: A rendelet megalkotásának szükségességénél megfogalmazott hatás nem következik be.
8. **A rendelet alkalmazásához szükséges feltételek:**
	* személyi: nincs
	* szervezeti: nincs
	* tárgyi: nincs
	* pénzügyi: nincs